Iškašimo kalnagūbris
Iškašimo kalnagūbris – kalnagūbris Pamyro kalnuose (Tadžikistanas, Kalnų Badachšanas), išilgai dešiniojo Piandžo kranto, Iškašimo gyvenvietės apylinkėse; Šachdarino kalnagūbrio vakarinė dalis. Ilgis – 95 km. Aukštis iki 6096 m (Majakovskio viršukalnė). Būdingi aukštikalnių kraštovaizdžiai, ledynai. Šlaituose – kalnų stepės, dykumos. Trykšta mineralinės versmės. Įsikūręs Garm Čašmos kurortas.